ಐಸೊಪ್ರೊಪಿಲ್ ಅಸಿಟೇಟ್ ಒಂದು ಎಸ್ಟರ್ ಆಗಿದ್ದು,ಸಾವಯವ ಸಂಯುಕ್ತವಾಗಿದೆ . ಇದು ಅಸಿಟಿಕ್ ಆಮ್ಲ ಮತ್ತು ಐಸೊಪ್ರೊಪನಾಲ್‍ನ ಎಸ್ಟೆರಿಫಿಕೇಶನ್ ಉತ್ಪನ್ನವಾಗಿದೆ. ಇದು ವಿಶಿಷ್ಟವಾದ ಹಣ್ಣಿನ ವಾಸನೆಯೊಂದಿಗೆ ಸ್ಪಷ್ಟ, ಬಣ್ಣರಹಿತ ದ್ರವವಾಗಿದೆ. ಐಸೊಪ್ರೊಪಿಲ್ ಅಸಿಟೇಟ್ ಒಂದು ದ್ರಾವಕವಾಗಿದ್ದು, ವಿವಿಧ ರೀತಿಯ ತಯಾರಿಕೆಯ ಉಪಯೋಗಗಳನ್ನು ಹೊಂದಿದೆ. ಇದು ಇತರ ಸಾವಯವ ದ್ರಾವಕಗಳೊಂದಿಗೆ ಬೆರೆಯುತ್ತದೆ ಮತ್ತು ನೀರಿನಲ್ಲಿ ಸ್ವಲ್ಪಮಟ್ಟಿಗೆ ಕರಗುತ್ತದೆ (ಆದರೂ ಈಥೈಲ್ ಅಸಿಟೇಟ್‌ಗಿಂತ ಕಡಿಮೆ). ಇದನ್ನು ಸೆಲ್ಯುಲೋಸ್, ಪ್ಲಾಸ್ಟಿಕ್, ಎಣ್ಣೆ ಮತ್ತು ಕೊಬ್ಬುಗಳಿಗೆ ದ್ರಾವಕವಾಗಿ ಬಳಸಲಾಗುತ್ತದೆ. ಇದು ಕೆಲವು ಮುದ್ರಣ ಶಾಯಿಗಳು ಮತ್ತು ಸುಗಂಧ ದ್ರವ್ಯಗಳ ತಯಾರಿಕೆಯಲ್ಲಿ ಒಂದು ಅಂಶವಾಗಿದೆ. ಐಸೊಪ್ರೊಪಿಲ್ ಅಸಿಟೇಟ್ ಗಾಳಿಯ ಉಪಸ್ಥಿತಿಯಲ್ಲಿ ಉಕ್ಕಿನ ಸಂಪರ್ಕದಲ್ಲಿ ನಿಧಾನವಾಗಿ ಕೊಳೆತು ಅಸಿಟಿಕ್ ಆಮ್ಲ ಮತ್ತು ಐಸೊಪ್ರೊಪನಾಲ್ ಅನ್ನು ಉತ್ಪಾದಿಸುತ್ತದೆ. ಇದು ಆಕ್ಸಿಡೈಸಿಂಗ್ ವಸ್ತುಗಳೊಂದಿಗೆ ತೀವ್ರವಾಗಿ ಪ್ರತಿಕ್ರಿಯಿಸುತ್ತದೆ ಮತ್ತು ಇದು ಅನೇಕ ಪ್ಲಾಸ್ಟಿಕ್‌ಗಳನ್ನು ಆಕ್ರಮಿಸುತ್ತದೆ. ಐಸೊಪ್ರೊಪಿಲ್ ಅಸಿಟೇಟ್ ಅದರ ದ್ರವ ಮತ್ತು ಆವಿಯ ರೂಪಗಳಲ್ಲಿ ಸಾಕಷ್ಟು ದಹನಕಾರಿಯಾಗಿದೆ ಮತ್ತು ನುಂಗಿದರೆ ಅಥವಾ ಉಸಿರಾಡಿದರೆ ಅದು ಹಾನಿಕಾರಕವಾಗಿದೆ. ಔದ್ಯೋಗಿಕ ಸುರಕ್ಷತೆ ಮತ್ತು ಆರೋಗ್ಯ ಆಡಳಿತವು ಐಸೊಪ್ರೊಪಿಲ್ ಅಸಿಟೇಟ್ ಅನ್ನು ನಿರ್ವಹಿಸುವ ಕಾರ್ಮಿಕರಿಗೆ ಸರಾಸರಿ ಎಂಟು ಗಂಟೆಗಳ ಕೆಲಸದ ಅವಧಿಯಲ್ಲಿ ೨೫೦ ಪಿಪಿಎಂ ನ ಮಿತಿಯನ್ನು ಅನುಮತಿಸಿದೆ. == ಉಲ್ಲೇಖಗಳು == ಟೆಂಪ್ಲೇಟು: